Hvilke fordele og ulemper er der ved et valmtag?
Tagformen kan bruges med alle typer huse – om du bygger 2 etager eller et gårdhavehus. Dog har tagtypen ikke samme fleksibilitet i planløsningen, som eksempelvis fladt tag, da tagryggen kan sætte begrænsninger. Med valmtag har du mulighed for at lave skrålofter eller loft til kip, der følger taget. Det giver en følelse af et større rum og bruges ofte i bl.a. køkken-alrum og stuen. Hvis du er i tvivl om hvilken tagtype, der passer bedst til din families drømmehus, finder du her en oversigt over de mange muligheder. Du kan også læse mere dybdegående artikler om andre tagkonstruktioner såsom sadeltag og det flade tag.